اپنے بچے کو رجسٹر کریں۔ آپ آن لائن ایسا کر سکتے ہيں!

اپنے بچے کی پیدائش کو رجسٹر کروانا آپ کے لئے بہت اہم ہے۔ یہ مفت اور آسان ہے اور اس سے آپ کو ان تمام چیزوں کو منظّم کرنے میں مدد ملتی ہے جو آپ کے بچے کو اپنے مستقبل کے لیے درکار ہوں گی، بشمول تعلیم، سفر اور سرکاری فوائد۔

درج ذیل مراحل پڑھیں اور پھر آپ [www.justice.tas.gov.au/bdm/newborn](http://www.justice.tas.gov.au/bdm/newborn) پر آن لائن رجسٹر کرنے کے لیے تیار ہیں۔

مرحلہ 1

دونوں والدین کو 3 شناختی دستاویزات کی نقول چیک کرنے اور اپ لوڈ کرنے کی ضرورت ہوگی (مثال کے طور پر میڈی کیئر کارڈ، ڈرائیور لائسنس اور پاسپورٹ)

مرحلہ 2

دونوں والدین کو اپنی ذاتی تفصیلات فراہم کرنی ہوں گی (بشمول رابطہ تفصیلات، شادی/تعلق کی تفصیلات اور اپنے دوسرے بچوں کے نام اور عمریں)۔ آپ کو دیگر تفصیلات بھی فراہم کرنی ہوں گی، بشمول ہسپتال کا نام یا اس جگہ کا پتہ جہاں آپ کا بچہ پیدا ہوا تھا اور پیدائش کے وقت وزن۔

مرحلہ 3

دونوں والدین کو نام پر رضامند ہونا ہوگا۔

مرحلہ 4

دونوں والدین کو اس بات کی تصدیق کرنی ہوگی کہ تمام فراہم کردہ معلومات درست ہیں۔

مرحلہ 5

اس کے بعد آپ رجسٹریشن مکمل کرنے کے لئے الیکٹرانک فارم کو جمع کروا سکتے ہیں۔ آپ کو یہ تصدیق کرنے کے لیے ایک ای میل موصول ہوگی کہ Births, Deaths and Marriages کے ادارے کو تفصیلات موصول ہوچکی ہیں۔

مرحلہ 6

اگر اپ چاہيں تو آپ اسی وقت پیدائش کا سرٹیفیکیٹ بھی آرڈر کر سکتے ہيں۔ آرڈر دینے کے لئے آپ کو VISA یا MasterCard کی ضرورت ہوگی۔ اگر آپ فوری طور پر سرٹیفکیٹ آرڈر نہ کرنے کا فیصلہ کریں تو آپ بعد میں آرڈر کر سکتے ہیں (بذریعہ [www.justice.tas.gov.au/bdm](http://www.justice.tas.gov.au/bdm) یا سروس تسمانیہ کے مقامی سنٹر پر)۔

اگر آپ پیدائش کی رجسٹریشن کا کاغذی فارم بھرنے کو ترجیح دیتے ہیں تو براہ مہربانی Births, Deaths and Marriages کو 6165 3450پر کال کریں اور ہم آپ کو ایک کاغذی فارم بھیج دیں گے۔

اگر پیدائش کا رجسٹریشن فارم مکمل کرنے میں آپ کو مدد کی ضرورت ہو تو آپ Births, Deaths and Marriages یا مندرجہ ذیل تنظیموں میں سے کسی ایک سے رابطہ کر سکتے ہیں:

Migrant Resource Centre Southern Tasmania

ویب سائٹ [www.mrctas.org.au](http://www.mrctas.org.au/) (نئے آنے والے پناہ گزين افراد اور تارکین وطن کے لیے)۔

ای میل: settlement@mrctas.org.au

فون: 03 6221 0999

Migrant Resource Centre Northern Tasmania

ویب سائٹ [www.mrcltn.org.au](http://www.mrcltn.org.au/) (نئے آنے والے پناہ گزين افراد اور تارکین وطن کے لیے)۔

فون: 03 6332 2211

تحریری اور زبانی ترجمے کی سروس (Translating and Interpreting Service - TIS National) کو 131450 پر فون کیا جا سکتا ہے